詩（幷序） 四
作者：王梵志
朝代：唐

paragraphs: 身如圈裏羊，命報恰（一作「怜「）相當。
羊即披毛走，人著好衣裳。
脫衣（一作「却」）赤體立，刑（一作「則」）役不如羊。
羊即日日死，人還日日亡。
從頭捉將去，還同肥好羊。
羊（一作「人」）即辛苦死，人去無破傷。
命絕逐他走，魂魄歷他鄉。
有錢多造福，喫著好衣裳。
愚人廣造罪，志（張改作「智」）者好思量。